Andreas Lønning

Andreas Lønning (født 18. august 1929 i Fana, død 22. november 2014 i Oslo) var en norsk industrimann.

Han tok artium ved reallinjen ved Fana gymnas i 1948 og eksamen som sivilingeniør ved maskinlinjen ved NTH i 1953. Lønning var forskningsstipendiat i hydraulikk ved NTH 1953–1955 og ansatt i Kværner-konsernet 1955–1996, blant annet som administrerende direktør i Kværner Brug 1976–1988 og konserndirektør i Kværner Industrier med ansvar for lederutvelgelse og utvikling fra 1988. Lønning hadde tillitsverv innen olje- og gassvirksomheten, NHO, TBL, NORAD og norsk misjonsvirksomhet.

Han ble tatt opp som medlem av Norges Tekniske Vitenskapsakademi.

Andreas Lønning var bror av professorene Inge Lønning (1938–2013) og Per Lønning (1928–2016).

 Referanser 

Kategori:Norske næringslivsledere
Kategori:Norske maskiningeniører
Kategori:Alumni fra NTH
Kategori:Medlemmer av Norges Tekniske Vitenskapsakademi
Kategori:Personer fra Bergen kommune